CELEX: 62010CO0136
Language: da
Date: 2011-04-08 00:00:00
Title: Kendelse afsagt af Domstolens Femte Afdeling den 8. april  2011. # Daniel Ionel Obreja mod Ministerul Economiei şi Finanţelor og Direcţia Generală a Finanţelor Publice a judeţului Mureş (C-136/1O) og Ministerul Economiei şi Finanţelor m.fl. mod SC Darmi SRL (C-178/10). # Anmodninger om præjudiciel afgørelse: Curtea de Apel Târgu-Mureş - Rumænien. # Procesreglementets artikel 104, stk. 3, første afsnit - interne afgifter - artikel 110 TEUF - miljøafgift pålagt ved første indregistrering af motorkøretøjer. # Forenede sager C-136/10 og C-178/10.

Domstolens kendelse (Femte Afdeling) af 8. april 2011 – Obreja mod Ministerul Economiei şi Finanţelor og Direcţia Generală
            a Finanţelor Publice a judeţului Mureş samt Ministerul Economiei şi Finanţelor m.fl. mod Darmi
      (Forenede sager C-136/10 og C-178/10)
      »Procesreglementets artikel 104, stk. 3, første afsnit – interne afgifter – artikel 110 TEUF – forureningsafgift pålagt ved første indregistrering af motorkøretøjer«
      Fiskale bestemmelser – interne afgifter – forureningsafgift af motorkøretøjer ved deres første indregistrering på det nationale område (art. 110 TEUF) (jf. præmis
         20-25 og konkl.)
      
      Angående
      
         
               Anmodning om præjudiciel afgørelse – Curtea de Apel Târgu-Mureş – indregistrering af brugte motorkøretøjer, som tidligere
                  har været indregistreret i andre medlemsstater – miljøafgift pålagt motorkøretøjer ved deres første indregistrering i en medlemsstat
                  – den nationale lovgivnings forenelighed med artikel 23 EF, 25 EF og 90 EF – eventuel undtagelse på grundlag af artikel 174
                  EF.
               
            Konklusion
      
         
                   
               
               
                  
               
               
                  	Artikel 110 TEUF skal fortolkes således, at den er til hinder for, at en medlemsstat indfører en forureningsafgift af motorkøretøjer
                     ved deres første indregistrering i medlemsstaten, hvis denne afgiftsforanstaltning er udformet således, at den afskrækker
                     fra ibrugtagning i nævnte medlemsstat af brugte køretøjer købt i andre medlemsstater, uden dog at afskrække fra køb af brugte
                     køretøjer af samme alder og med samme slitage på det indenlandske marked.